เนื้อตุ๋นจักรเพ็ชร ราชพฤกษ์


ร้านนี้เปิดมา 10 กว่าปีแล้ว เร็วมากๆ ด้วยสชาติที่คงที่ตลอด ไม่เคยเปลี่ยน ทำให้ลูกค้าติดจนกลายเป็นลูกค้าประจำเลย ผมเป็นหนึ่งคนที่แวะเวียนมาทานร้านนี้ บ่อยมากๆเหมือนกัน เพราะใกล้บ้านด้วย เดินทางมาง่ายด้วย  ร้านนี้เป็นร้าน 2 คูหา มีที่นั่งด้านหน้าร้านอยู่ประมาณนึง แต่หลักๆ นั่งในร้านสบายกว่า 

เมนูหลักๆของร้าน เนื้อตุ๋นจักรเพ็ชร ก็จะมีหมูตุ๋น เนื้อตุ๋น  แพะตุ๋น และมีเมนูอาหารจานเดียวอย่างพวก ข้าวแกงกระหรี่เนื้อ  ข้าวแกงกระหรี่ซี่โครงหมู ข้าวซอยเนื้อ ข้าวซอยไก่ และเมนูของทานเล่นอีกนิดหน่อยอย่าง เนื้อโคขุนย่าง ไส้กรอกเยอรมัน และลูกชิ้นปิ้ง ที่มีให้เลือกทั้งหมูและเนื้อ

1. ยอดอ่อนทานตะวันผัดน้ำมันหอย (55 บาท) จริงๆที่ร้านจะมีเมนูผักหวาน ซึ่งจะใส่ในเกาเหลา ใส่ในก๋วยเตี๋ยวครับ ผมก็ถามเค้า เค้าบอกไม่มีแล้ว แต่มียอดอ่อนทานตะวันแทน ผักสดมากๆ กรอบกรุบๆเลย 

2. เส้นหมี่หมูตุ๋น (55 บาท)  หมูตุ๋นที่นี่อาจจะไม่ใช่จุดเด่น และจุดขายของร้านนี้ซักเท่าไหร่ แต่รสชาติกลม่อมดี ทานแบบไม่ต้องปรุงสบายมากๆเลย หมูตุ๋นนุ่มใช้ได้ ซุปหอม หวาน อร่อยดี

3. หม้อไฟเนื้อ (170 บาท) ที่นี่จะมีหม้อไฟทั้งหมูและเนื้อในราคาเดียวกัน หม้อไฟไม่ใหญ่เท่าไหร่ ถ้าเทียบราคากับร้านอื่นๆ  หม้อไฟร้านสามารถสั่งได้ว่าจะเอาอะไรบ้าง ผมเลยสั่งแค่เนื้อตุ๋น เอ็น และลูกชิ้นครับ เนื้อเปื่อยร้านนี้เปื่อยดีมากๆ นุ่ม แทบละลายเลย เอ็นแก้วก็อร่อย หนึบๆดี ใช้ได้เลย น้ำซุปก็อร่อย กลมกล่อมมากๆ อัดแน่นไปด้วยพริกไทย ผมว่าหม้อเล็กๆนี้ มีพริกไทยไม่ต่ำกว่า 50 เม็ด ผมชอบทานพริกไทยอยู่แล้วด้วย เลยจัดไปเกือบหมด ทีแรกว่าจะทานให้หมด แต่มันเยอะมากจริงๆ เนื้อเปื่อยดี น้ำซุปอร่อย ทานกับข้าวสวยร้อยๆ อร่อยเลยครับ

ทานแบบหม้อไฟหมดแล้ว สามารถสั่งเนื้อส่วนต่างๆ มาเพิ่มเติมได้ครับ อย่างเนื้อเซอร์ลอยด์ 125 บาท น้ำซุป 20 บาท ลูกชิ้นเนื้อ ลูกชิ้นหมู เนื้อตุ๋น เอ็นแก้ว เนื้อสด หมูสด หมูตุ๋น 56 บาท  

4. ลูกชิ้นหมู / ลูกชิ้นเนื้อ ไม้ละ 15 บาท ลูกชิ้นที่ร้านก็อร่อยไม่แพ้เมนูอื่นๆเลยครับ อร่อยจริง ลูกชิ้นเนื้อหอมมาก เนื้อแน่นดี

ร้าน เนื้อตุ๋นจักรเพ็ชร อยู่ถนนราชพฤกษ์ขาออก ก่อนถึง The Circle ช่วงนี้มีทำถนน เพิ่มทางคู่ขนานด้วย สามารถจอดรถหน้าร้านได้เลย ถ้าทำถนนเสร็จแล้วลูกค้าแน่นๆ อาจจะจอดริมถนนต่อยาวเฟื้อยแน่ๆ ร้านนี้มี 2 สาขาครับ คือที่ราชพฤกษ์ กับที่สนามบินน้ำ


เวลาเปิดร้าน : 09:00 - 21:30 
สาขาราชพฤกษ์ โทร : 02-4322241
สาขาสนามบินน้ำ ในโครงการสนามบินน้ำมาร์เก็ตพาร์ค โทร : 02-9669934-5

 





